text: McDonalds opfordrer ansatte til at melde sig ind i 3F
  16 oktober 2012 kl. 07.43
  Arbejdsgiverforeningen Horesta har i overenskomsten med 3F accepteret at medvirke til restaurationsansatte melder sig ind i 3F. Hos McDonalds er det skrevet ind i de cirka 4000 medarbejderes ansættelseskontrakter.
  Det Faglige Hus i Esbjerg er trætte af 3F's overenskomst med Horesta.
  Den får nemlig de ansatte i restarationsbranchen til at melde sig ind i 3F istedet for Det Faglige Hus.
  - Arbejdsgiveren krænker jo foreningsfrihedsloven allerede under ansættelsessamtalen, når han spørger til et fagforeningsmedlemsskab, og det er en krænkelse af menneskerettighederne, når han efterfølgende skal presse kommende ansatte til et medlemskab, siger chefadvokat Mikael Marstal, Det Faglige Hus.
  